
INFORMACIÓ SERVEI DE MENJADOR
Benvolgudes famílies, 

Us informem que, amb l'inici de les classes el 8 de setembre, comença també el Servei de Menjador (Educació Infantil 3 comencen el servei de menjador el dia 14 de setembre) que, com cada any, continua amb la seva línia d'oferir als infants de l'escola un espai agradable on:

· S'alimenten de forma equilibrada i amb ingredients de qualitat
· Adopten hàbits saludables i comparteixen amb companys/es i adults un moment del dia molt important per al seu desenvolupament.
· Adquireixen una cultura nutricional que aposta per la salut, amb molt poca sal i sucres, amb més llegums i verdures i menys aliments processats.
· Es diverteixen, reposen, juguen i aprenen.
I tot això ho fem gràcies a:

Servei de Cuina pròpia:
Capitanejat pel Toni, cuiner amb gran experiència i dedicació, que junt amb la Carme, la Mireia i l’equip de nutricionistes, coordinadors i gestors de qualitat de l'empresa Cuina Justa, ofereixen un gran servei on destaquen:

· Ingredients ecològics i de qualitat
· Menús realitzats per una nutricionista i avalats pel Departament de Salut. 
· Adaptacions a qualsevol especificitat alimentària.
· Jornades gastronòmiques (mexicana, japonesa, italiana, de natura, etc. amb activitats i animacions)

· Pic-nic per a les sortides (el podreu sol·licitar quan ompliu el Formulari de Sortides )

Servei de Monitoratge:
Un equip de professionals de la Fundació Pere Tarrés vetllen pels infants, per a què adoptin bons hàbits, per a què se sentin acompanyats i agafin autonomia. Alhora els transmetem la importància d'alimentar-se correctament, de la higiene i dels bons hàbits posturals. Tot això en un ambient positiu i afectuós on després de dinar gaudiran d'activitats com jocs dirigits, tallers de màgia o de circ, música o espectacles en les jornades gastronòmiques i un munt de coses més. Per a qualsevol consulta o inquietud que tingueu sempre us podeu dirigir a la Marta, la Directora del Servei, que us atendrà a la Secretaria del Centre.

Als infants d' EI3, sobretot durant el primer trimestre, se'ls ofereix dormir després de dinar. Aquells que prefereixin fer un joc relaxat no faran migdiada, deixant als infants que es vagin adaptant segons les seves necessitats. Si ens voleu comunicar les vostres preferències al respecte, poseu-vos si us plau en contacte amb la Marta.

HORARIS:
EI3 – dinen de les 13:00h fins a les 13:45h (aprox.) i després fan la migdiada o fan activitats de lleure

d'EI4 a EP3 – dinen de les 13:00h fins a les 13:45h (aprox.) i després fan activitats de lleure

d'EP4 a EP6 – de les 13:00h a les 14:00h fan activitats de lleure i després dinen fins a les 14:45h (aprox.)

ESO dl,dx i dj - de les 13:10h a les 14:00h fan activitats de lleure i després dinen fins a les 15:00h (aprox.)

ESO dm i dv – surten a les 14:20h de classe i van a dinar, fins a les 15:20h (aprox.)

PREU curs 2026-2027:
· 8.85 eur diaris ( descompte del 15% per a famílies amb més de dos fills/es matriculats )

Condicions de pagament:
Per tal de simplificar al màxim l'abonament dels Serveis, evitar cues a Secretaria, i fer-lo el més proporcional possible, el pagament del Servei de Menjador és:

MENSUAL  - Amb un sol cobrament, ja siguin dos dies o tot el mes.

A MES VENÇUT – Entre el dia 1 i 5 de cada mes, d'octubre a juliol.

DOMICILIAT – Al compte habitual o a un d'específic, si ho preferiu.

NOMÉS ELS DIES GAUDITS – només es cobraran els dies que s'hagi utilitzat el Servei.

Reserva del Servei de Menjador:
Els esporàdics hauran d'avisar abans de les 9:30h enviant un whatsapp al 669773557, indicant nom de l'alumne/a i curs: Per exemple:“ Bon dia, el Jordi Esteve d' EP4 es queda avui a dinar. Gràcies “. 
Si no teniu whatsapp o ens aviseu més tard perquè heu tingut una urgència, ens podeu trucar al mateix número.

Informeu sempre, si us plau, si el vostre fill o filla té cap al·lèrgia o intolerància alimentària, aportant a Secretaria els informes mèdics corresponents.

Recordeu en ambdós casos d'avisar també el tutor/a via agenda.
Per a fer la inscripció al servei cal omplir el següent formulari

FORMULARI INSCRIPCIÓ SERVEI DE MENJADOR
Normativa i aspectes pràctics:
· Si l’infant es fixa al servei i un dia no pot venir, a part d'avisar a la tutora, ens ho heu de notificar enviant un whatsapp abans de les 9:30h al telèfon 669773557 per a que puguem prevenir a l'equip de cuina. En cas contrari, preparem un menú que es malbarata. 

· Si algun nen/a necessita una adaptació del menú per intolerància o al·lèrgia alimentària cal entregar una prescripció mèdica a secretaria.
· Els alumnes de EI3 i EI4 han de portar un pitet de goma amb el nom marcat. Aquest pitet es tornarà cada divendres i caldrà tornar-ho net el dilluns següent.

· Els alumnes de EI3 han de portar un llençol per poder fer la migdiada als llitets de l’escola. 
· Periòdicament es lliurarà un informe valoratiu i de seguiment per a les famílies. Els alumnes d’EI3 el primer trimestre el tindran setmanal i la resta del curs mensual. Els alumnes d’EI4 i EI5 l’informe serà mensual i a Primària al 1r i 3r trimestre. Si hi ha alguna incidència puntual es comunicarà a través d’un full de comunicat el mateix dia.
· Durant la infància, és el moment adequat per introduir hàbits que acompanyaran a l’infant tota la seva vida, cal acostumar-lo a rentar-se les dents després de cada àpat. Per poder treballar-ho, cal portar un estoig de tela (no de plàstic per a que sigui transpirable) amb un raspall de dents, pasta de dents i un petit got. Tot marcat amb nom, cognoms i el curs.  L’últim divendres de cada mes el tornarem per ser revisat per la família (reposar pasta, revisar raspall de dents i netejar a fons tots els estris) i cal portar-ho el dilluns següent.  Si durant el curs en algun moment creiem que ha de ser renovat també el farem arribar a casa. Si per algun motiu alguna família no ho vol portar, agrairíem un WhatsApp al telèfon de menjador 669773557.
Restem a la vostra disposició,
Equip del Servei de Menjador i Direcció  

